Ingredjenti 2 imgħaref butir 2 basliet imqaxxra u mqatta' rqaq ħafna 400g ross qoxra maħkuka ta' larinġa litru w nofs stokk tat-tiġieġa miżmum jaħraq meraq ta' żewġ larinġiet (forsi jkollok bżonn ftit aktar) 4 imgħaref ġobon maħkuk parmiġġjan 2 imgħaref tursin frik imqatta' 2 imgħaref krema melħ u bżar mitħun jekk trid, żomm il-qoxra tal-larinġa biex iżżejjen Metodu Step 1 Dewweb il-butir f'kazzola u qalli l-basal għal 5 minuti Step 2 Żid ir-ross u ħawwad spiss għal 5 minuti. Step 3 Żid ftit stokk u dejjem ħalli r-ross jassorbi l-likwidu qabel iżżid aktar. Ibqa ħawwad Step 4 Wara qisu 10 minuti, żid il-qoxra u l-meraq tal-larinġ u dejjem kompli żid l-istokk waqt li tibqa' tħawwad Step 5 Wara bejn wieħed u ieħor 10 minuti oħra, jew kif tara li r-ross assorba l-istokk biżżejjed (tħallihx ħafna iktar però), neħħi kollox minn fuq in-nar u żid il ġobon, krema u t-tursin. Step 6 Żid melħ u bżar skond il-gosti tiegħek. Hallieh joqgħod għal minuta jew tnejn u servi mżejjen bil-qoxra tal-larinġa F'din ir-riċetta rridu noqgħodu attenti għall-ammont ta' meraq minħabba li t-togħma tiegħu taf tiġi qawwija ħafna mal-kumplament ta' l-ingredjenti. Jien nissuġġerixxi żewġ larinġiet però kif taf, ma tistax tgħid kemm ikunu mmerrqin. Ikkalkula li jkollok bejn 100ml u 150ml.